Rikunarita-ORG/Wikinium huggingface dataset:
# Orang Miao

Wadon Miao di Kiblik Ra'yat Tiongkok
**Orang Miao** ya'entu atu suku minoritas besar di Kiblik Ra'yat Tiongkok. Orang Miao terutama tersebar di daérah kidul Kuiciu, Kengsé kulon èn Hailam. Ni suku juga' tersebar di beberapa propinsi nyang laèn sebagé perantau. Di luar Tiongkok, orang Miao tu juga' ngejogrog di Asia Kidul-Wètan kaya' Laos èn Piètnam, juga' di Èropa èn Amrik.

## Ruju'an
# Kirgistan

**Kirgistan** (hurup Arab Gundul: قرغيزستان; basa Kirgis: Кыргызстан *Kyrgyzstan*; basa Rus: Кирги́зия *Kirgízija*) atawa **Negeri Kirgis** (hurup Arab Gundul: نݢرى قرغيز) atawa resminya **Kiblik Kirgis** (hurup Arab Gundul: کبليک قرغيز; basa Kirgis: Кыргыз Республикасы *Kyrgyz Respublikasy*; basa Rus: Кирги́зская Респу́блика *Kirgízkaja Respúblika*) entu ada atu negara di bilangan Asia Sintrem. Ni negara kecempèt ama daratan di sekulilingnya. Ni negara juga' gunung-gemunung. Kirgistan juga' ada watesan ama Kasakstan, Tajikistan, Tiongkok, ama Usbèkistan. Ni negara punya hopstad – Biskèk. Dulunya, ni negara bagèan deri Uni Sowièt, cuman merdéka tahon 1991. Di tahon 1990-an, ni negara mah anteng-anteng baé.

Orang Kirgistan digero'nya **orang Kirgis** (hurup Arab Gundul: اورڠ قرغيز).

Basa Rus, selaènnya basa Kirgis, dipaké juga' jadi basa resmi nyang dipaké di trap guwernemèn.

Adapun agama nyang paling banyak dianut ama orang-orang Kirgis entu agama Selam.

## Ruju'an
# Cungking

**Cungking** atawa **Tiongkèng** (hurup Tionghoa ringkes: 重庆, hurup Tionghoa terdisionil: 重慶; Mandarin: *Chóngqìng*; Hokkièn: *Tiông-khèng*; Kanton: *Cung4 Hing3*; hurup Arab Gundul: ) entu atu haminté nyang ada di sintrem Tiongkok. Cungking entu haminté nyang paling setumbrah orangnya lantaran dipukimin ama 31.442.300 orang di taon 2005.

## Ruju'an
# Litowen

**Litowen** (hurup Arab Gundul: ليتون; basa Indonésia: *Lituania*; basa Litowen: *Lietuva*) atawa resminya **KiblikLitowen** (hurup Arab Gundul: كبليک ليتون; basa Litowen: *Lietuvos Respublika*) entu atu negara di Èropa. Dia ada watesan ama Lètlan di blèlirnya, Ruslan Puti di belah kidul-wètannya, Polen di bekidulnya, èn Ruslan di belah kidul-kulonnya. Ni negara – atu deri negara-negara Baltik. Adapun luasnya ni negara – 65.300 km2 èn ditinggalin ama sekitar 2,8 juta orangan. Dia punya basa resmi – basa Litowen atawa basa Lito, nyang dituturin ama kurang lebi 3 juta orang. Wilnius entu dia punya hopstad èn kota paling gedénya. Litowen juga' masup jadi anggota Uni Èropa, NATO, èn beberapa laèn-laèn paguyuban.

Adapun dia punya bendèra negaranya kelirnya – konèng (di atas) nyang artinya 'mataari', ijo (di tenga) nyang artinya 'tegalan', èn mèra (di bawa) nyang artinya 'darah suhada Litowen'. Orang Litowen bisa digero' sebagé **orang Lito** (hurup Arab Gundul: اورڠ ليتو), **orang Litowen** (hurup Arab Gundul: اورڠ ليتون) atawa **orang Litower** (hurup Arab Gundul: اورڠ ليتور).

## Ruju'an